b'\n_START_ARTICLE_\nKatja Kannonlahti\n_START_PARAGRAPH_\nKatja Kannonlahti (s.1971 Jalasj\xc3\xa4rvi) on Tampereen yliopiston viestint\xc3\xa4p\xc3\xa4\xc3\xa4llikk\xc3\xb6. Julkisuudessa h\xc3\xa4net tunnetaan parhaiten eri viestint\xc3\xa4v\xc3\xa4lineiden toimittajana, viimeisimp\xc3\xa4n\xc3\xa4 MTV3. Koulutukseltaan h\xc3\xa4n on filosofian maisteri.\n_START_SECTION_\nUra\n_START_PARAGRAPH_\nLukion j\xc3\xa4lkeen Kannonlahti opiskeli Jyv\xc3\xa4skyl\xc3\xa4ss\xc3\xa4 puheviestint\xc3\xa4\xc3\xa4, suomen kielt\xc3\xa4 ja aikuiskasvatusta. Sielt\xc3\xa4 h\xc3\xa4n siirtyi Vaasaan syvent\xc3\xa4m\xc3\xa4\xc3\xa4n viestinn\xc3\xa4n opintojaan. Syyslukukauden 1993 h\xc3\xa4n opiskeli San Franciscossa Kaliforniassa yritysviestint\xc3\xa4\xc3\xa4. Kannonlahti suoritti opintoja my\xc3\xb6s Saksassa._NEWLINE_Valmistuttuaan Kannonlahti sai toimitusharjoittelijan paikan Torontosta Kanadasta suomalaisten siirtolaisten lehdest\xc3\xa4. Puoli vuotta kest\xc3\xa4neen jakson j\xc3\xa4lkeen h\xc3\xa4n ty\xc3\xb6skenteli toimittajana helsinkil\xc3\xa4isess\xc3\xa4 Radio Alexissa. My\xc3\xb6hemmin h\xc3\xa4n siirtyi MTV Oy:n palvelukseen. Kannonlahtea kuultiin muun muassa yhti\xc3\xb6n Radio Nova -kanavalla. Vuodesta 1998 h\xc3\xa4n ty\xc3\xb6skenteli MTV3:n Huomenta Suomi -ohjelmassa. Vuonna 2007 Kannonlahti ankkuroi saman kanavan iltauutisia. Kannonlahti toimi 45 minuuttia -ohjelman juontajana kev\xc3\xa4\xc3\xa4ll\xc3\xa4 2010.\n_START_SECTION_\nMuuta\n_START_PARAGRAPH_\nKannonlahti kilpaili Tanssii t\xc3\xa4htien kanssa -ohjelmassa vuonna 2006.'